CELEX: 32022R0114
Language: et
Date: 2022-01-26 00:00:00
Title: Komisjoni rakendusmäärus (EL) 2022/114, 26. jaanuar 2022, millega antakse liidu luba üksiku biotsiidi „SchwabEX-Guard“ jaoks (EMPs kohaldatav tekst)

28.1.2022   
               
               
                  ET
               
               
                  Euroopa Liidu Teataja
               
               
                  L 19/11
               
            
         KOMISJONI RAKENDUSMÄÄRUS (EL) 2022/114,
         26. jaanuar 2022,
         millega antakse liidu luba üksiku biotsiidi „SchwabEX-Guard“ jaoks
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 44 lõike 5 esimest lõiku,
         ning arvestades järgmist:
         
                     (1)
                  
                  
                     24. märtsil 2017 esitas Sumitomo Chemical Agro Europe SAS Euroopa Kemikaaliametile (edaspidi „kemikaaliamet“) määruse (EL) nr 528/2012 artikli 43 lõike 1 ning komisjoni rakendusmääruse (EL) nr 414/2013 (2) artikli 4 kohase loataotluse rakendusmääruse (EL) nr 414/2013 artiklis 1 osutatud samade omadustega üksiku biotsiidi jaoks, mille nimi on „SchwabEX-Guard“ ja mis kuulub määruse (EL) nr 528/2012 V lisas kirjeldatud tooteliiki 18. Taotlus registreeriti biotsiidiregistris (edaspidi „register“) registrinumbriga BC-PP031247-26. Taotluses esitati ka asjaomase üksiku võrdlustoote „Pesguard® Gel“ kohta esitatud taotluse number, kõnealune taotlus kanti registrisse registrinumbriga BC-HS027052-37.
                  
               
                     (2)
                  
                  
                     Samade omadustega üksik biotsiid „SchwabEX-Guard“ sisaldab toimeainetena püriproksüfeeni ja klotianidiini, mis on kantud määruse (EL) nr 528/2012 artikli 9 lõikes 2 osutatud liidu heakskiidetud toimeainete nimekirja.
                  
               
                     (3)
                  
                  
                     17. detsembril 2020 esitas kemikaaliamet komisjonile arvamuse (3) ning biotsiidi „SchwabEX-Guard“ omaduste kokkuvõtte kavandi vastavalt rakendusmääruse (EL) nr 414/2013 artikli 6 lõigetele 1 ja 2.
                  
               
                     (4)
                  
                  
                     Arvamuses järeldatakse, et „SchwabEX-Guard“ on biotsiid, mis võib saada liidu loa vastavalt määruse (EL) nr 528/2012 artikli 42 lõikele 1, et samade omadustega üksiku biotsiidi ja seotud võrdlustoote vahelised kavandatud erinevused piirduvad teabega, mis võib kuuluda komisjoni rakendusmääruse (EL) nr 354/2013 (4) kohase haldusliku muudatuse alla, ning et seotud üksiku võrdlustoote „Pesguard® Gel“ hindamise põhjal ja biotsiidi omaduste kokkuvõtte kavandi kohaselt vastab samade omadustega üksik biotsiid määruse (EL) nr 528/2012 artikli 19 lõikes 1 sätestatud tingimustele.
                  
               
                     (5)
                  
                  
                     17. detsembril 2020 edastas kemikaaliamet kooskõlas määruse (EL) nr 528/2012 artikli 44 lõikega 4 komisjonile biotsiidi omaduste kokkuvõtte kavandi kõigis liidu ametlikes keeltes.
                  
               
                     (6)
                  
                  
                     Komisjon on kemikaaliametiga samal arvamusel ning leiab seega, et on asjakohane anda samade omadustega üksiku biotsiidi „SchwabEX-Guard“ jaoks liidu luba.
                  
               
                     (7)
                  
                  
                     Samade omadustega üksik biotsiid „SchwabEX-Guard“ sisaldab toimeainete hulka mittekuuluvaid ained cis-CTAC ja diklorometaan, mille kohta ei olnud seotud üksiku võrdlustoote taotluse hindamisperioodi jooksul võimalik teha järeldust, kas need vastavad endokriinseid häireid põhjustavate omaduste kindlaksmääramise teaduslikele kriteeriumidele, mis on sätestatud komisjoni delegeeritud määruses (EL) 2017/2100 (5). Seepärast tuleks cis-CTAC-d ja diklorometaani täiendavalt uurida. Kui jõutakse järeldusele, et cis-CTAC või diklorometaan või mõlemad ained on endokriinseid häireid põhjustavate omadustega, kaalub komisjon kooskõlas määruse (EL) nr 528/2012 artikliga 48, kas biotsiidi „SchwabEX-Guard“ jaoks antud liidu luba tuleks muuta või see tühistada.
                  
               
                     (8)
                  
                  
                     Käesoleva määrusega ette nähtud meetmed on kooskõlas alalise biotsiidikomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Ettevõtjale Sumitomo Chemical Agro Europe SAS antakse liidu luba numbriga EU-0025436-0000 samade omadustega üksiku biotsiidi „SchwabEX-Guard“ turul kättesaadavaks tegemiseks ja kasutamiseks vastavalt lisas esitatud biotsiidi omaduste kokkuvõttele.
            Liidu luba kehtib alates 17. veebruarist 2022 kuni 30. juunini 2026.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. jaanuar 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 167, 27.6.2012, lk 1.
         
            (2)  Komisjoni 6. mai 2013. aasta rakendusmäärus (EL) nr 414/2013, millega määratakse kindlaks samade omadustega biotsiididele loa andmise kord vastavalt Euroopa Parlamendi ja nõukogu määrusele (EL) nr 528/2012 (ELT L 125, 7.5.2013, lk 4).
         
            (3)  Euroopa Kemikaaliameti 17. detsembri 2020. aasta arvamus liidu loa andmise kohta samade omadustega biotsiidile „SchwabEX-Guard“, https://echa.europa.eu/opinions-on-union-authorisation/echa.
         
            (4)  Komisjoni 18. aprilli 2013. aasta rakendusmäärus (EL) nr 354/2013 Euroopa Parlamendi ja nõukogu määruse (EL) nr 528/2012 kohaselt loa saanud biotsiidide muudatuste kohta (ELT L 109, 19.4.2013, lk 4).
         
            (5)  Komisjoni 4. septembri 2017. aasta delegeeritud määrus (EL) 2017/2100, millega sätestatakse vastavalt Euroopa Parlamendi ja nõukogu määrusele (EL) nr 528/2012 endokriinseid häireid põhjustavate omaduste kindlaksmääramise teaduslikud kriteeriumid (ELT L 301, 17.11.2017, lk 1).
      
      
         
            LISA
            
               Biotsiidi omaduste kokkuvõte
            
            SchwabEX-Guard
            Tooteliik 18. Insektitsiidid, akaritsiidid ja tooted muude lülijalgsete tõrjeks (kahjuritõrje)
            Loa number: EU-0025436-0000
            R4BP registrinumber: EU-0025436-0000
            1.   HALDUSTEAVE
            
            1.1.   Toote kaubanduslik(ud) nimetus(ed)
            
            
                        Kaubanduslik nimetus
                     
                     
                        SchwabEX-Guard
                     
                  1.2.   Loaomanik
            
            
                        Loaomaniku nimi ja aadress
                     
                     
                        Nimi
                     
                     
                        Sumitomo Chemical Agro Europe SAS
                     
                  
                        Aadress
                     
                     
                        Parc d’ Affaires de Crécy 10A, rue de la Voie Lactée, 69370 Saint Didier au Mont d’Or Prantsusmaa
                     
                  
                        Loa number
                     
                     
                        EU-0025436-0000
                     
                  
                        
                           R4BP registrinumber
                        
                     
                     
                        EU-0025436-0000
                     
                  
                        Loa andmise kuupäev
                     
                     
                        17. veebruar 2022
                     
                  
                        Loa kehtivusaja lõppkuupäev
                     
                     
                        30. juuni 2026
                     
                  1.3.   Toote tootja(d)
            
            
                        Tootja nimi
                     
                     
                        McLaughlin Gormley King Company (MGK)
                     
                  
                        Tootja aadress
                     
                     
                        8810 10th Avenue North, MN 55427 Minneapolis Ühendriigid
                     
                  
                        Tootmiskohtade asukoht
                     
                     
                        McLaughlin Gormley King Company, 4001 Peavey Road, MN 55318 Chaska Ühendriigid
                     
                  1.4.   Toimeaine(te) tootja(d)
            
            
                        Toimeaine
                     
                     
                        (E)-1-(2-kloro-1,3-tiasool-5-üülmetüül)-3-metüül-2-nitroguanidiin (klotianidiin)
                     
                  
                        Tootja nimi
                     
                     
                        Sumitomo Chemical Co. Ltd.
                     
                  
                        Tootja aadress
                     
                     
                        27–1, Shinkawa 2-chome, Chuo-ku, 104-8260 Tokyo Jaapan
                     
                  
                        Tootmiskohtade asukoht
                     
                     
                        Sumitomo Chemical Company LTD, Oita Works, 2200, Tsurusaki, Oita City„ 870-0106 Oita Jaapan
                     
                  
               
            
                        Toimeaine
                     
                     
                        Püriproksüfeen
                     
                  
                        Tootja nimi
                     
                     
                        Sumitomo Chemical Co. ltd.
                     
                  
                        Tootja aadress
                     
                     
                        27–1, Shinkawa 2-chome, Chuo-ku, 104-8260 Tokyo Jaapan
                     
                  
                        Tootmiskohtade asukoht
                     
                     
                        Sumitomo Chemical Company LTD, Misawa Works, Aza-Sabishirotaira, Oaza-Misawa, Misawa„ 033-0022 Aomori Jaapan
                     
                  2.   TOOTE KOOSTIS JA OLEK
            
            2.1.   Kvalitatiivne ja kvantitatiivne teave toote koostise kohta
            
            
                        Tavanimetus
                     
                     
                        IUPAC nimetus
                     
                     
                        Funktsioon
                     
                     
                        CAS number
                     
                     
                        EÜ number
                     
                     
                        Sisaldus (%)
                     
                  
                        (E)-1-(2-kloro-1,3-tiasool-5-üülmetüül)-3-metüül-2-nitroguanidiin (klotianidiin)
                     
                     
                         
                     
                     
                        Toimeaine
                     
                     
                        210880-92–5
                     
                     
                        433–460-1
                     
                     
                        0,526 
                     
                  
                        Püriproksüfeen
                     
                     
                        4-phenoxyphenyl (RS)-2-(2- pyridyloxy)propyl ether
                     
                     
                        Toimeaine
                     
                     
                        95737-68–1
                     
                     
                        429–800-1
                     
                     
                        0,515 
                     
                  
                        Äädikhape
                     
                     
                        Etaanhape
                     
                     
                        Mittetoimeaine
                     
                     
                        64–19-7
                     
                     
                        200–580-7
                     
                     
                        0,3 
                     
                  
                        Kaaliumsorbaat
                     
                     
                        kaalium (E, E) -heksa-2,4-dienoaat
                     
                     
                        Mittetoimeaine
                     
                     
                        24634-61–5
                     
                     
                        246–376-1
                     
                     
                        0,5 
                     
                  2.2.   Oleku kirjeldus
            
            RB - Sööt (kasutusvalmis)
            3.   OHU- JA HOIATUSLAUSED
            
            
                        Ohulaused
                     
                     
                        Võib põhjustada allergilist nahareaktsiooni.
                        Väga mürgine veeorganismidele, pikaajaline toime.
                     
                  
                        Hoiatuslaused
                     
                     
                        NAHALE SATTUMISE KORRAL:Pesta rohke veega.
                        Nahaärrituse või lööbe korral:Pöörduda arsti poole.
                        Kanda kaitsekindaid.
                        Vältida sattumist keskkonda.
                        Mahuti kõrvaldada vastavalt kohalikele eeskirjadele.
                        Mahavoolanud toode kokku koguda.
                     
                  4.   LUBATUD KASUTUSALA(D)
            
            4.1.   Kasutusala kirjeldus
            
            
               Tabel 1
            
            
               Kasutus # 1 – Professionaalne kasutamine - RTU sööt
            
            
                        Tooteliik
                     
                     
                        Tooteliik 18 - Insektitsiidid, akaritsiidid ja tooted muude lülijalgsete tõrjeks (kahjuritõrje)
                     
                  
                        Vajadusel lubatud kasutusala täpne kirjeldus
                     
                     
                        Insektitsiid
                     
                  
                        Sihtorganism(id) (sh arengujärgus)
                     
                     
                        Teaduslik nimetus: Blattella germanica
                        Tavanimetus: Harilik prussakas
                        Arengustaadium: Nümfid
                        Teaduslik nimetus: Blattella germanica
                        Tavanimetus: Harilik prussakas
                        Arengustaadium: Täiskasvanud
                        Teaduslik nimetus: Supella longipalpa
                        Tavanimetus: Pruun vöödiline prussakas
                        Arengustaadium: Nümfid
                        Teaduslik nimetus: Supella longipalpa
                        Tavanimetus: Pruun vöödiline prussakas
                        Arengustaadium: Täiskasvanud
                        Teaduslik nimetus: Blatta orientalis
                        Tavanimetus: Tarakan
                        Arengustaadium: Nümfid
                        Teaduslik nimetus: Blatta orientalis
                        Tavanimetus: Tarakan
                        Arengustaadium: Täiskasvanud
                        Teaduslik nimetus: Periplaneta americana
                        Tavanimetus: Ameerika prussakas
                        Arengustaadium: Nümfid
                        Teaduslik nimetus: Periplaneta americana
                        Tavanimetus: Ameerika prussakas
                        Arengustaadium: Täiskasvanud
                     
                  
                        Kasutuskoht
                     
                     
                        Sisetingimustes
                        Pragudes ja lõhedes või varjatud kohtades, millele ei pääse ligi inimesed ega koduloomad: külmikute, kappide ja riiulite taga, köögiseadmete all, elektrikilpides, konstruktsiooni tühimikud ja kanalid, vannitoa sisustuse all jne.
                     
                  
                        Kasutusmeetod(id)
                     
                     
                        Meetod: Kasutamine söödana
                        Üksikasjalik kirjeldus:
                        Kasutusvalmis insektitsiidne mürksööt geelina prussakate tõrjeks üldhügieeniks
                     
                  
                        Kasutuskogus(ed) ja sagedus
                     
                     
                        Kasutusmäär: SchwabEX-Guard-i tuleb kanda pindadele umbes 4 mm läbimõõduga tilkadena (iga tilk sisaldab umbes 0,032 g mürksööta).
                        Ulatuslikuma arvukuse korral, kus esinevad suuremad prussakaliigid (B. orientalis või P. americana), eriti määrdunud või segamini olevatel aladel või kus alternatiivseid toiduallikaid ei saa täielikult kõrvaldada, kasutada suuremat kasutusmäära (nt 2 tilka madala arvukuse 1 tilga asemel).
                        Lahjendus (%): 0
                        Kasutamise arv ja ajastus:
                        
                                    —
                                 
                                 
                                    Madal arvukus 1–2 tilka (0,032–0,064 g) m2 kohta
                                 
                              
                                    —
                                 
                                 
                                    Keskmine arvukus 3–6 tilka (0,096–0,192 g) m2 kohta
                                 
                              
                                    —
                                 
                                 
                                    Kõrge arvukus 6–10 tilka (0,192–0,320 g) m2 kohta
                                 
                              Maksimaalne pealekandmiste arv aastas on 11.
                     
                  
                        Kasutajarühm(ad)
                     
                     
                        Kutseline kasutaja
                     
                  
                        Pakendi suurused ja pakendimaterjal
                     
                     
                        30 g polüpropüleen- (PP) süstal
                        Keeratav tipukork: kõrge tiheddusega polüetüleen (HDPE)
                     
                  4.1.1.   Kasutusala spetsiifilised kasutusjuhendid
            
            Vaadata üldiseid kasutamisjuhiseid
            4.1.2.   Kasutusala spetsiifilised riskivähendamismeetmed
            
            Vaadata üldiseid kasutamisjuhiseid
            4.1.3.   Vajadusel tõenäoline otsene või kaudne kahjulik toime, esmaabimeetmed ja keskkonnakaitsemeetmed hädaolukorras.
            
            Vaadata üldiseid kasutamisjuhiseid
            4.1.4.   Vajadusel juhised toote ja selle pakendi ohutuks hävitamiseks.
            
            Vaadata üldiseid kasutamisjuhiseid
            4.1.5.   Vajadusel toote ladustamistingimused ja säilivusaeg normaalsetes ladustamistingimustes.
            
            Vaadata üldiseid kasutamisjuhiseid
            5.   ÜLDISED KASUTAMISJUHISED (1)
            
            5.1.   Kasutusjuhendid
            
            Enne kasutamist alati lugeda märgistust või infolehte ja pidada kinni/järgida kõiki toodud juhiseid.
            Jälgida, et mürksöödatilgad ei jääks päikesevalguse või kuumuse kätte (nt radiaator).
            SchwabEX-Guard-i sisaldav eeltäidetud plastmahuti on ettenähtud kasutamiseks koos kaasasoleva kolviga või kahjuritõrjes üldkasutatava spetsiaalse mürksööda pealekandmisseadmega. Aplikaatori kasutamisjuhendit vaadata tootja juhistest.
            Süstida mürksööta pragudesse ja lõhedesse, konstruktsiooni tühimikesse või varjatud kohtadesse, millele ei pääse ligi inimesed ega lemmikloomad, kuid kus kahjurid võivad elada, toituda ja paljuneda. Sellised kohad on tavaliselt soojad/niisked ja pimedad (külmikute, kappide ja riiulite taga, köögiseadmete all, elektrikilpides, konstruktsiooni tühimikud ja kanalid, vannitoa sisustuse all jne). Enne töötlust on soovitatav kontrollida või püüda kinni mõni isend kahjurite leviku kinnitamiseks. Tagada, et kõik alternatiivsed toiduallikad on eemaldatud ja tilgutada mürksööta prussakate esinemiskohtadesse üksikute tilkadena. Toodet tohib kasutada ainult lastele ja lemmikloomadele ligipääsmatutes kohtades.
            Mitte kanda SchwabEX-Guard-i kohta, kus see puutub kokku veega, või aladele, mida regulaarselt puhastatakse. Tavaliselt surevad prussakad paar tundi pärast SchwabEX-Guard-i söömist. Levialal nähakse surnud prussakaid tavaliselt 24 tunni jooksul pärast töötlemise alustamist.
            Eemaldada otsakult kork, puudutada ülaosaga töödeldavat pinda ja suruda kolb alla. Pärast töötlemise lõppu asetada kork tagasi.
            Mürksööt kleepub mitterasvasele või tolmuvabale pinnale ning jääb pehmeks ja prussakatele maitsvaks seni, kuni mürksööta on näha.
            Töödeldud ala tuleks visuaalselt kontrollida 1–2 nädala pärast. Kui algne kahjurite arvukus oli kõrge, võib vaja minna teistkordset SchwabEX-Guard-i pealekandmist, kui esimene kogus on ära tarbitud ja elusaid prussakaid on endiselt näha.
            Mürksöödakohtade teine visuaalne kontroll on soovitatav teha 2–4 nädalat pärast esimest töötlemist. Uuesti pealekanda, kui mürksööta ei ole enam näha, vastavalt arvukuse tasemele (madal, keskmine või kõrge). Prussakate tagasituleku vältimiseks asendada mürksööt enne selle täielikku tarbimist.
            Teavitada loaomanikku kui töötlemine ei ole tõhus.
            Mahavoolanud toode ja toodet sisaldavad jäägid tuleb kõrvaldada kemikaaljäätmetena.
            Tuleb olla ettevaatlik, et vältida geeli sattumist avatud pindadele. Kui geel satub avatud pinnale, eemaldada geel paberrätikuga ja puhastada ala niiskete ühekorralappidega.
            Järelkontrollide ajal kontrollida mürksöödakohti ja vajadusel uuesti pealekanda.
            Mitte asetada mürksööta regulaarselt pestavatesse kohtadesse, sest mürksööt eemaldatakse pesemise käigus. Mitte kasutada seda toodet elektriseadmetes ega nende peal, kui on olemas elektrilöögi oht. Vältida kokkupuudet riiete ja rõivastega, kuna mürksööt võib jätta plekke.
            5.2.   Riskivähendamismeetmed
            
            Toote käitlemise ajal kanda kemikaalikindlaid kaitsekindaid (kindamaterjali täpsustab loaomanik tooteinfos).
            Mitte kanda mürksööta aladele, kus on kasutatud repellente, ilma pinna põhjalikku puhastamist niiske ühekorrasalvrätiga. Pärast mürksööda pealekandmist mitte peale kanda repellente.
            Mitte peale kanda otse toiduainetele, söödale, joogile või nende läheduses või toidu, sööda, joogi ja loomadega tõenäoliselt otse kokkupuutuvatel pindadel või tarvikutel.
            Mahavoolanud toode ja toodet sisaldavad jäägid tuleb kõrvaldada kemikaaljäätmetena.
            Vältida geeli tilgutamist kangastele või vaipadele, kuna see võib määrida mõningaid imavaid materjale. Plekkide vältimiseks tuleb mürksöödaga kokkupuutunud pinda kohe puhastada niiskete ühekorralappidega.
            Puhastusmaterjalid tuleb kõrvaldada tahkete jäätmetena.
            5.3.   Tõenäoline otsene või kaudne kahjulik toime, esmaabimeetmed ja keskkonnakaitsemeetmed hädaolukorras
            
            See biotsiid sisaldab klotianidiini, mis on mesilastele ohtlik.
            Esmaabimeetmete kirjeldus
            Nahale sattumisel: eemaldada kohe saastunud riided ja pesta nahka seebi ja veega. Kui ärritus pärast pesemist püsib, pöörduda arsti poole.
            Silma sattumisel: sümptomite ilmnemisel loputada silmi veega. Eemaldada kontaktläätsed, kui neid kasutatakse ja kui neid on kerge eemaldada. Võtta ühendust MÜRGISTUSTEABEKESKUSE või arstiga.
            Allaneelamine: Allaneelamisel: võtta ühendust MÜRGISTUSTEABEKESKUSE või arstiga.
            Sissehingamisel: ei ole kohaldatav.
            Olulisemad akuutsed ja hilisemad sümptomid ning mõju
            Silma sattumisel: võib põhjustada ajutist silmade ärritust.
            Keskkonnakaitsemeetmed hädaolukorras
            Vältida toote sattumist keskkonda.
            5.4.   Juhised toote ja selle pakendi ohutuks hävitamiseks
            
            Ringlussevõttu viia ainult tühjad mahutid/pakendid.
            Selle pakendi kõrvaldamine peaks alati vastama jäätmete kõrvaldamise õigusaktidele ja kohalike asutuste nõuetele.
            5.5.   Toote ladustamistingimused ja säilivusaeg normaalsetes ladustamistingimustes
            
            Kaitsta külmumise eest. Hoida otsese päikesevalguse eest kaitstuna.
            Kõlblikkusaeg: 2 aastat.
            6.   MUU TEAVE
            
            
               (1)  Käesolevas jaotises esitatud kasutusjuhised, riskivähendusmeetmed ja muud kasutamisjuhised kehtivad iga lubatud kasutuse puhul.